ולריאן ועיר אלף הכוכבים

ולריאן ועיר אלף הכוכבים (באנגלית: Valerian and the City of a Thousand Planets) הוא סרט פעולה ומדע בדיוני צרפתי בשפה האנגלית. הסרט הופק, נכתב ובוים על ידי היוצר הצרפתי לוק בסון, ומבוסס על סדרת קומיקס צרפתית בשם "ולריאן ולורלין" מאת פייר כריסטין וז'אן קלוד מז'יר. בסרט מככבים קארה דלווין ודיין דיהן, והוא יצא לאקרנים ב־26 ביולי 2017 בצרפת. ולריאן (דיין דיהן) ולורלין (קארה דלווין) הם שני סוכנים של ממשלת הטריטוריות האנושיות ואחראים על שמירת הסדר ברחבי היקום. ולריאן חושק בשותפתו למקצוע ומפעיל עליה גינוני חיזור שוב ושוב, אך לורלין מסתייגת מן העבר הזוגי הענף שלו. מפקדם של השניים (קלייב אוון) שולח אותם למשימה בעיר הגלקטית המרהיבה ביופייה - אלפא. העיר היא מטרופולין המורכבת מאלף מינים מכל קצוות היקום. 17 מיליון תושבי אלפא התכנסו יחדיו לאורך זמן לאיחוד הכישרון, הטכנולוגיה והמשאבים העומדים לרשותם, למען טובת הכלל. אך לא כל התושבים חולקים מטרה משותפת זו, וכוחות בלתי נראים מציבים את שאר התושבים בסכנה. דיין דיהן - קפטן ולריאן, סוכן מיוחד העוסק בחלל והזמן, שותפה ומאהבה של לורלין. קארה דלווין - סגן לורלין, סוכנת מיוחדת העוסק בחלל והזמן, שותפתו ומאהבתו של ולריאן. קלייב אוון - ארון פיליט, המפקד של ולריאן ולורלין. ריהאנה - באבל, בדרנית משנת-צורה. אית'ן הוק - ג'ולי, סרסור. הרבי הנקוק - שר הביטחון של האנושות. קריס וו - קפטן נזה. רוטגר האוור - נשיא פדרציית המדינות העולמית. ג'ון גודמן - איגון סירוס (דיבוב), פיראט חלל והפושע המבוקש ביותר בגלקסיה. אליזבת דביקי - הקיסרית האבאן לימאל (דיבוב). סשה לוס - הנסיכה ליחו-מינה ב-2012 הוכרז כי לוק בסון מתכנן לעשות סרט בהשראת הקומיקס הצרפתי "ולריאן ולורלין" שפורסם בשנת 1967 וזכה להצלחה רבה (נמכרו 10 מיליון עותקים והסדרה תורגמה ל-21 שפות). ב-12 במאי 2015, צייץ בסון בחשבון הטוויטר שלו כי הוא יכתוב ויביים את הסרט וכי קארה דלווין ודיין דיהן יככבו בו. הסרט מהווה את חזרתו של בסון לסוגת האופרת חלל, לאחר 20 שנה מצאת סרטו האלמנט החמישי, והמשך התעסקות במדע בדיוני לאחר הצלחת סרטו לוסי. תקציב הסרט עמד על כ-197 מיליון אירו, ונכון ל-2017 זהו התקציב הגבוה ביותר לסרט צרפתי. בריאיון לרדיו הצרפתי באוגוסט 2015 אמר בסון כי לצלם את הסרט בצרפת יהיה יקר מידי. העובדה שהסרט דובר שפה זרה (אנגלית) שוללת ממנו את האפשרות לקבלת זיכוי מס מהמדינה, על אף שצילום הסרט בצרפת היה מייצר מקומות עבודה לכ-1,200 אנשי צוות. לבסוף הותאמו הקריטריונים על מנת לקבל זיכוי מס עבור הסרט, והצילומים נערכו באולפנים בבעלות בסון מצפון לפריז. מדיה וקבצים בנושא ולריאן ועיר אלף הכוכבים בוויקישיתוף אתר האינטרנט הרשמי של ולריאן ועיר אלף הכוכבים (באנגלית) ולריאן ועיר אלף הכוכבים, ברשת החברתית פייסבוק ולריאן ועיר אלף הכוכבים, ברשת החברתית אקס (טוויטר) ולריאן ועיר אלף הכוכבים, ברשת החברתית אינסטגרם "ולריאן ועיר אלף הכוכבים", במסד הנתונים הקולנועיים IMDb (באנגלית) "ולריאן ועיר אלף הכוכבים", באתר נטפליקס "ולריאן ועיר אלף הכוכבים", באתר AllMovie (באנגלית) "ולריאן ועיר אלף הכוכבים", באתר Rotten Tomatoes (באנגלית) "ולריאן ועיר אלף הכוכבים", באתר Box Office Mojo (באנגלית) "ולריאן ועיר אלף הכוכבים", באתר Metacritic (באנגלית) "ולריאן ועיר אלף הכוכבים", במסד הנתונים הקולנועיים KinoPoisk (ברוסית) טריילר הסרט, קדימון הסרט באתר יוטיוב מאמר על סדרת הקומיקס ולריאן - סוכן זמן-חלל, באתר בלי פאניקה ביקורות: תומר קמרלינג, ‏את משוגעת, אתה מחריד, באתר ‏מאקו‏, 20 ביולי 2017 נבו טרבלסי, "ולריאן ועיר אלף הכוכבים": פוטנציאל עצום, פספוס אדיר, באתר פרוגי, 20 ביולי 2017 ארז דבורה, ביקורת סרט: "ולריאן ועיר אלף הכוכבים" - לוק בסון הצליח להיכשל, באתר ynet, 23 ביולי 2017 נתנאל שלומוביץ, "ולריאן", הסרט היקר ביותר שהופק מחוץ להוליווד: תסריט רדוד ומשחק מטופש, באתר הארץ, 24 ביולי 2017 אבנר שביט‏, האסון של בסון: "ולריאן ועיר אלף הכוכבים" הוא סרט בלתי ניתן לצפייה, באתר וואלה, 24 ביולי 2017 דני לרנר, "ולריאן ועיר אלף הכוכבים": שני כוכבים בקושי, באתר nrg‏, 26 ביולי 2017